*Lēmuma projekts*

**Par Alūksnes novada pašvaldības nekustamā īpašuma Rijukalna iela 13A, Alūksnē, Alūksnes novadā atsavināšanu**

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 5. panta pirmo daļu, 8. panta otro daļu un ņemot vērā Attīstības komitejas 16.11.2023. lēmumu (protokols Nr.11, 1. p.),

1. Nodot atsavināšanai Alūksnes novada pašvaldības nekustamo īpašumu Rijukalna iela 13A, Alūksnē, Alūksnes novadā, īpašuma kadastra Nr. 3601 036 5520, kas sastāv no zemesgabala 2029 m² platībā.
2. Noteikt atsavināšanas veidu – pārdošana izsolē.
3. Nosacītās cenas noteikšanu un izsoles organizēšanu uzdot veikt Alūksnes novada pašvaldības Īpašumu atsavināšanas komisijai.
4. Izsoles noteikumus un rezultātus publicēt Alūksnes novada pašvaldības interneta vietnē www.aluksne.lv.